gl gl gl gl en es pt en es en pt gl gl gl gl gl gl gl gl gl eo gl gl gl gl gl gl gl gl gl gl gl gl gl en en gl gl es pt es es en en gl de de de en en en en fr fr fr fr it de en en en en fr fr fr gl en gl gl es gl de en pt gl es es gl gl gl ca gl en gl gl ast gl gl es gl gl it gl gl gl gl fr gl gl gl es es it gl gl sv fi gl es gl ca gl gl it lt gl gl es ca es es es es es en gl es gl gl es lt hbs_lat es gl gl gl gl gl gl gl es gl gl gl gl gl gl gl gl es gl gl gl it gl pt en gl gl lt gl es pt gl gl gl gl gl gl es gl gl gl gl gl de gl gl gl gl ca es gl es ca gl ru gl es fr gl ca es es it gl gl gl gl gl gl gl gl gl gl es es es es es gl pt es gl es gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl gl es gl gl gl gl gl hu it gl es es gl es es es gl gl gl gl gl gl pt gl gl gl eu gl gl gl gl gl gl gl gl en gl en
Leoncio Virgós Guillén | Álbum de Galicia | Consello da Cultura Galega
Neste pequeno vídeo, a presidenta do Consello da Cultura Galega explica algunhas das claves das súas ideas para a cultura de Galicia, o seu futuro e a súa herdanza.
2022 - Florencio Delgado Gurriarán
2020 - Ricardo Carballo Calero
2018 – María Victoria Moreno
2020 – Domingo de Andrade
Día da Ciencia en Galego
Centenario de Emilia Pardo Bazán
Centenario de Isaac Díaz Pardo
Día internacional do libro infantil e xuvenil 2020
Encontros monográficos co patrimonio cultural
Na voz da obra
O deporte galego fala galego
O fío de Penélope
Os instrumentos musicais na tradición galega
Os profetas do Pórtico e a cultura galega
Trinta anos do audiovisual galego
Paz-Andrade e a lingua portuguesa
Observatorio da Cultura Galega
Arquivo da Emigración galega
Centro de Documentación en Igualdade e Feminismos
Centro de Documentación Sociolíngüística de Galicia
Arquivo Sonoro de Galicia
A Saia. Publicacións Periódicas Feministas
Céltiga. Revista da emigración
Repertorio da prensa da emigración
Repertorio da prensa da emigración
Francisco Fernández del Riego. Correspondente para América
Mapa Sonoro de Galicia
Coordinadora galega de normalización e dinamización
Obras impresas e dixitais
Recursos e obras de referencia
Diccionario de termos escénicos
Os instrumentos musicais na tradición galega
Coñece a cultura galega
Loia. Guía aberta á lingua galega
Historias de ida e volta
As escolas da emigración
Mapa sonoro de Galicia
Os instrumentos musicais na tradición galega
Os profetas do Pórtico da gloria e a cultura galega
30 anos de audiovisual galego
No bico un cantar
Leme. A cultura galega na túa man
A máquina do tempo
Mapa sonoro de Galicia
Roteiros da cultura galega
As escolas da emigración
Mapa de Equipamentos culturais
Setestrelo: divulgación da ciencia
Kit de normalización lingüística
Guía de linguaxe non sexista
Que é o Álbum de Galicia
Que é o Álbum de Galicia
O Álbum de Galicia é unha colección dixital de biografías de persoas que destacaron en moi diversos ámbitos: desde a sociedade, a ciencia, a cultura ou a empresa. O obxectivo do Consello da Cultura Galega é dar visibilidade e perspectiva de conxunto ás numerosas mulleres e homes, xa finados, que contribuíron de maneira significativa á sociedade galega ao longo da súa Historia. En moitos casos, seguen a ser grandes descoñecidos para o público de todas as idades, de dentro e de fóra do país.
As biografías do Álbum de Galicia están enriquecidas con material documental, referencias bibliográficas e contidos multimedia que permiten coñecer a obra das persoas divulgadas, pero tamén a produción intelectual existente sobre elas. Textos e materiais están producidos por expertos e son unha fonte rigorosa para acceder á vida e obra destes persoeiros. Ademais, o Álbum de Galicia permite explorar a presenza das persoas biografadas nos fondos documentais dixitalizados do Consello da Cultura Galega. O Álbum de Galicia é, xa que logo, o punto de acceso que ofrece a entidade para coñecer toda a súa produción divulgativa e investigadora ao redor de cada unha das figuras.
O Álbum de Galicia é o resultado da unificación das coleccións biográficas temáticas do CCG, que desde o ano 2005 teñen publicado álbums ao redor da muller, a ciencia ou a emigración, entre outros. Non están aínda nin todos nin todas os que son. Nesta nova etapa, o Álbum de Galicia ampliará gradualmente o número de biografías, diversificando temática e cronoloxicamente o repertorio. O Consello da Cultura Galega anima a cidadáns e colectivos a remitir suxestións de figuras do pasado –contemporáneo ou anterior- que consideren de interese para seren difundidas a través desta ferramenta e, deste xeito, mellorar o seu coñecemento público. O CCG encargará a diferentes expertos a elaboración dos perfís biográficos co obxectivo de facer medrar esta galería de vidas que paga a pena coñecer.
Velilla del Ebro (Zaragoza) - Buenos Aires (Argentina)
Velilla del Ebro (Zaragoza), 1882 - Buenos Aires (Argentina), 1938
Autoría: Francisco Díaz-Fierros Viqueira
Farmacia e compromiso político
Fillo do farmacéutico Eusebio Virgós, recibiu a formación primaria e secundaria nas diferentes localidades polas que pasou o seu pai por motivos de traballo. No curso 1900-1 iniciou na Universidade de Valladolid os estudos de Medicina, pero non pasou do ano preparatorio polo traslado do pai a Vigo, onde este fundou a Sociedad Española de Droguería General. Por este motivo matriculouse na Universidade de Santiago, na carreira de Farmacia, a súa principal vocación. De todas maneiras, ao ano seguinte casou coa compostelá Amelia Pintos e marcharon a vivir a Madrid na procura dun traballo que lles servira de subsistencia. Alí compaxinou as tarefas de mancebo de farmacia cos estudos desta carreira na Universidade Complutense. En 1903 volveron a Santiago e matriculouse nas materias que lle quedaban para rematar a carreira, o que fixo en 1904. Posteriormente realizou os cursos de doutoramento, que finalizou en 1917, e retomou a carreira de Medicina, licenciándose en 1928 con excelentes resultados.
En Santiago rexentou tres oficinas de farmacia, situadas no Camiño Novo, Porta Faxeira e A Senra. Nesta última creou un Laboratorio de Especialidades Farmacéuticas no que fabricaba diferentes preparados, como EUPHORBIOL (glicerofosfatos), STROMBONAL (bromuro de estroncio), JARABE DORÉ (iodo e tanino fosfatados) e ARSENICAL. Foi socio con Ricardo Montequi doutro laboratorio farmacéutico situado no barrio de Guadalupe, en Santiago, no que se elaboraban inxectables como DINATÓN, CACODINA ou BISMUKIN. Tiña tamén representación para Galicia de varios laboratorios farmacéuticos, así como a delegación científica da casa Merck.
En 1919, pouco despois de rematar o doutorado, foi nomeado auxiliar de química orgánica da facultade de Farmacia da Universidade compostelá (o catedrático da disciplina era Cuenca Araújo). En 1924, ao trasladarse Deulofeu y Poch á Universidade de Barcelona, Virgós pasou a ocupar a praza de auxiliar de química inorgánica, que rexentou en solitario ata 1928, en que Ricardo Montequi gañou a praza de catedrático. Continuou como auxiliar ata 1930, ano en que Sádaba Sanfrutos gañou a oposición de auxiliar de química inorgánica. En 1931 figuraba como profesor axudante, posto que ocupou ata 1933, en que Sádaba deixou a praza ao conseguir a de catedrático do Instituto de Vilalba, e permitiu que Virgós volvera a exercer de profesor auxiliar temporal de química inorgánica ata 1936.
No campo da política foi un activo militante republicano de adscrición socialista, sobre todo no relativo á Federación de Entidades Socialistas, Obreras, Agrarias y Marineras de la Comarca de Santiago, que axudou a constituír no ano 1931 e da que chegou a ser seu presidente.
Despois do golpe militar, no mes de agosto de 1936, foi suspendido de emprego e soldo e diante do evidente perigo de ser detido e procesado, optou por agacharse na súa casa ata que no mes de setembro puido embarcar no porto de Vigo cara á Arxentina. Neste país exerceu a medicina, pero como non validou o título (semella que por problemas económicos) só o puido facer por debaixo do paralelo 42, onde non llo lo esixían. Por esta razón estableceuse na Patagonia, na aldea de Los Menucos. Pouco tempo despois, en 1938, viaxou a Bos Aires para operarse no Hospital Español, onde morreu.
Cientificamente, Virgós desenvolveu seu traballo fundamental no eido da química inorgánica, sobre temas relacionados coa mellora de métodos de preparación de produtos farmacéuticos, que publicou na Revista de Farmacia, que dirixía en Santiago Antonio Eleizegui. Tamén publicou un folleto sobre características, intoxicación e tratamento dos gases de guerra. En conxunto foron traballos moi individuais, a pesar de colaborar coa docencia durante oito anos con Ricardo Montequi, profesor que no seu contorno tentou crear un pequeno equipo de investigación (Otero Aenlle, Carreró, Sádaba, etc.)
VIRGÓS GUILLÉN, L. (1924): Contribución al estudio del hidrógeno ácido, Rev. Farmacia, 3.
VIRGÓS GUILLÉN, L. (1924): Sobre la obtención del bromo, Rev. Farmacia, 5.
VIRGÓS GUILLÉN, L. (1924): Preparación del ácido clorhídrico para usos farmacéutico-legales, partiendo de productos comerciales, Rev. Farmacia, 10.
VIRGÓS GUILLÉN, L. (1924): Estudio crítico sobre la preparación extemporánea del agua oxigenada utilizando algunas pastillas que circulan por el comercio, Rev. Farmacia, 11.
VIRGÓS GUILLÉN, L. (1936): Gases de guerra. Su intoxicación y tratamiento, Santiago de Compostela: Impr. Seminario.
BRASA ARIAS, B. (2011): La Facultad de Farmacia de Santiago de Compostela (1900-1971), tese de doutoramento, Santiago: Universidade.
DÍAZ REY, Mª (2006): Noticia sobre Leoncio Virgós, O Castro- Sada (A Coruña): Ediciós do Castro.
GURRIARÁN, R. (2006): Ciencia e conciencia na Universidade de Santiago (1900-1940), Santiago: Universidade.
Como citar: Díaz-Fierros Viqueira, Francisco : Leoncio Virgós Guillén. Publicado o 29/11/2013 no Álbum de Galicia (Consello da Cultura Galega) http://consellodacultura.gal/album-de-galicia/detalle.php?persoa=22227. Recuperado o 03/10/2022
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Radiodifusión galega na emigración
Repertorio da prensa da emigración
Mapa sonoro de Galicia
Epistolario Rosalía de Castro
Fondo Fundación Luís Seoane
Fondo Fundación Otero Pedrayo
Información sobre o persoal
Consello da Cultura Galega. 2016